Arkéologis tasih ngempalaken bukti kangge bukti supados saged nyimpulaken bab tlatah taman kasebut, sistem irigasinipun, kaliyan wujud aslinipun.[4] Sumber saking bangsa Yunani nyebataken taman punika bentukipun quadrangular, dawanipun pinggir sapunika 4 plethora, saking arched vaults wonten pondasinipun.[4] Tandhuran ingkang urip wonten taman kasebat. dipuntandhur wonten inggilipun siti, oyot saking tandhuran punika nempel wonten teras ingkang inggil, sanes wonten bumi.[4] Banyu kangge nyirami, dipunpompa nuli dipundamel mili mudhun kaliyan nyirami tandhuran-tandhuran ingkang dipuntandhur wonten taman punika.[4] Panggalian Arkéologi ingkang paling enggal, sampun manggihi pondasi saking istananipun Nebukadnezar, panamuan punika saged dados alesan punapa taman gantung punika nate wonten.[4] Amargi dipunpanggihi kolong bangunan kaliyan tembok ingkang kandel, ugi dalan irigasi ingkat caket kaliyan istana.[4] Sakelompok Arkeolog sampun survey tlatah kasebut, ugi merekontruksi kolong bangunan punika.[4] Ananging ahli sejarah saking Yunani, Strabo, ngendikan, menawi taman gantung Babilonia wonten ing lepen ''Euphrates''.[4] Sejarawan sanes, wonten ingkang ngendikan, menawi taman gantung punika lokasinipun, tebih saking lepen ''Euphrates'', kasimpulan kasebut dipunangsal saking pamanggihan kolong ingkang tebih saking istananipun (pirangatus yard saking lepen).[4] Babagan istana ingkang sampun dipanggihi, sampun dipunrekonstruksi, dipunkinten taman punika wonten ing antara lepen kaliyan istananipun Nebukadnezar II.[4]